ซาลีมา มาชัมบา

ซาลีมา มาชัมบา บินต์ ไซดี ฮามาดี มากาดารา (; 1 พฤศจิกายน ค.ศ. 1874 – 7 สิงหาคม ค.ศ. 1964) มีศาสนนามทางคริสต์ศาสนาว่า "อูร์ซูล" () เป็นสมเด็จพระราชินีนาถหรือสุลต่านหญิงแห่งมอเอลี เป็นพระญาติของสมเด็จพระราชินีนาถรันฟาลูนาที่ 1 แห่งมาดากัสการ์

 พระราชประวัติ 
ซาลีมาเสด็จพระราชสมภพเมื่อวันที่ 1 พฤศจิกายน ค.ศ. 1874 ที่เมืองฟงโบนี เป็นพระราชธิดานอกสมรสของจุมเบ ฟาตีมา สุลต่านหญิงแห่งมอเอลี ประสูติแต่เอมีล เฟลอรีโย เดอ ล็องล์ () แต่พระนามาภิไธยนั้นใช้ชื่อสกุลของอดีตพระสวามีของพระราชชนนีดูที่ Nivois (1995). พระองค์ถูกฝรั่งเศสเลือกเป็นกษัตริย์หุ่นเชิดในช่วงที่คอโมโรสตกเป็นรัฐอารักขาของฝรั่งเศส

ซาลีมาอภิเษกสมรสกับกามีย์ ปอล () ตำรวจชาวฝรั่งเศส เมื่อวันที่ 28 สิงหาคม ค.ศ. 1901 ที่เมืองแซ็ง-เดอนีบนเกาะเรอูว์นียง ต่อมา ค.ศ. 1909 พระองค์ถูกฝรั่งเศสถอดออกจากอิสริยยศและถูกเนรเทศไปฝรั่งเศส เพราะคอโมโรสถูกผนวกเข้ากับอาณานิคมของฝรั่งเศส โดยรัฐบาลฝรั่งเศสจะมอบบำนาญปีละ 3,000 ฟรังก์ พระองค์ประสูติการพระราชโอรส-ธิดาสามคน

หลังการเนรเทศ พระองค์ใช้ชีวิตสามัญด้วยการเป็นเกษตรกร และเสด็จสวรรคตเมื่อวันที่ 7 สิงหาคม ค.ศ. 1964 ณ จังหวัดโอต-โซน ประเทศฝรั่งเศส และมีการฝังพระศพเมื่อวันที่ 10 สิงหาคม ค.ศ. 1964See Nivois (1995).

 อ้างอิง 
 เชิงอรรถ

 บรรณานุกรม
 Nivois, Julienne: A Pesmes, en Franche-Comté..., Une Reine oubliée par l'Histoire, Éditions Dominique Guéniot, Paris, 1995.

 แหล่งข้อมูลอื่น 


หมวดหมู่:คริสต์ศาสนิกชนนิกายโรมันคาทอลิกชาวคอโมโรส
หมวดหมู่:สมเด็จพระราชินีนาถแห่งมอเอลี
หมวดหมู่:พระมหากษัตริย์ผู้ทรงสละราชสมบัติ
หมวดหมู่:ชาวต่างชาติในประเทศฝรั่งเศส
หมวดหมู่:พระราชบุตรนอกสมรส
หมวดหมู่:พระราชธิดาในสมเด็จพระราชินีนาถ